

<!doctype html>
<html lang="zh-CN">
  <head>
    <!-- 必须的 meta 标签 -->
    <meta charset="utf-8">
    <meta name="viewport" content="width=device-width, initial-scale=1, shrink-to-fit=no">

    <link href="https://cdn.bootcdn.net/ajax/libs/twitter-bootstrap/5.0.2/css/bootstrap.min.css" rel="stylesheet">

    <title>徐霞客游记</title>
    <style type="text/css">
    html,body{margin: 0;padding: 0}
    body{font-size: 1.5rem;margin: 1em;}
    body h1{margin-top: 5rem;}
    body p{margin-bottom: 2.5rem;
        text-indent: 2em;font-family: "新宋体";}
    body p .underline{
        text-decoration: underline;
        font-size: 120%;
        text-underline-position: under;
        margin: auto 5px;
        color: #000;
        font-family: '';
    }
    body p sub{color: #555;}


    </style>
  </head>
  <body>

    <div class="container-fluid">
      


<h1 class="kindle-cn-heading-1" style="margin-top: 1em;">游天台山日记<span class="kindle-cn-kai1">浙江台州府</span></h1>
<p>癸丑（<span class="underline">万历</span>四十一年，公元1613年）之三月晦<sub>[huì：农历每月的末一天]</sub>，自<span class="underline">宁海</span>出西门。云散日朗，人意山光，俱有喜态。三十里，至<span class="underline">梁隍山</span>。闻此地於菟<sub>[wū tú：虎的别称]</sub>夹道，月伤数十人，遂止宿焉。</p>
<p><b>四月初一日</b>　早雨。行十五里，路有歧，马首西向<span class="underline">台山</span>，天色渐霁。又十里，抵<span class="underline">松门岭</span>，山峻路滑，舍骑步行。自<span class="underline">奉化</span>来，虽越岭数重，皆循山麓；至此迂回临陟，俱在山脊。而雨后新霁，泉声山色，往复创变，翠丛中山鹃映发，令人攀历忘苦。又十五里，饭于<span class="underline">筋竹庵</span>。山顶随处种麦。从<span class="underline">筋竹岭</span>南行，则向<span class="underline">国清</span>大路。适有<span class="underline">国清</span>僧<span class="underline">云峰</span>同饭，言此抵<span class="underline">石梁</span>，山险路长，行李不便，不若以轻装往，而重担向<span class="underline">国清</span>相待。余然之，令担夫随<span class="underline">云峰</span>往<span class="underline">国清</span>，余与<span class="underline">莲舟</span>上人就<span class="underline">石梁</span>道。行五里，过<span class="underline">筋竹岭</span>。岭旁多短松，老干屈曲，根叶苍秀，俱吾<span class="underline">阊门</span>盆中物也。又三十余里，抵<span class="underline">弥陀庵</span>。上下高岭，深山荒寂，<span class="kindle-cn-kai1">恐藏虎，故草木俱焚去。</span>泉轰风动，路绝旅人。庵在万山坳中，路荒且长，适当其半，可饭可宿。</p>
<p><b>初二日</b>　饭后，雨始止。遂越潦攀岭，溪石渐幽。二十里，暮抵<span class="underline">天封寺</span>。卧念晨上峰顶，以朗霁为缘，盖连日晚霁，并无晓晴。及五更梦中，闻明星满天，喜不成寐。</p>
<p><b>初三日</b>　晨起，果日光烨烨，决策向顶。上数里，至<span class="underline">华顶庵</span>；又三里，将近顶，为<span class="underline">太白堂</span>，俱无可观。闻堂左下有<span class="underline">黄经洞</span>，乃从小径。二里，俯见一突石，颇觉秀蔚。至则一发僧结庵于前，恐风自洞来，以石甃<sub>[zhòu：用砖砌（井、池子等）]</sub>塞其门，大为叹惋。复上至<span class="underline">太白</span>，循路登绝顶。荒草靡靡<sub>[mǐ mǐ：草随风倒伏貌]
</sub>，山高风冽<sub>[liè：寒冷之意]</sub>，草上结霜高寸许，而四山回映，<i>琪花玉树</i>，玲珑弥望。岭角山花盛开，顶上反不吐色，盖为高寒所勒耳。</p>
<p>仍下<span class="underline">华顶庵</span>，过池边小桥，越三岭。溪回山合，木石森丽，一转一奇，殊慊<sub>[qiè：满足；满意]</sub>所望。二十里，过<span class="underline">上方广</span>，至<span class="underline">石梁</span>，礼佛<span class="underline">昙花亭</span>，不暇细观飞瀑。下至<span class="underline">下方广</span>，仰视<span class="underline">石梁</span>飞瀑，忽在天际。闻<span class="underline">断桥</span>、<span class="underline">珠帘</span>尤胜，僧言饭后行犹及往返，遂由<span class="underline">仙筏桥</span>向山后。越一岭，沿涧八九里，水瀑从石门泻下，旋转三曲。上层为断桥，两石斜合，水碎迸石间，汇转入潭；中层两石对峙如门，水为门束，势甚怒；下层潭口颇阔，泻处如阈，水从坳中斜下。三级俱高数丈，各极神奇，但循级而下，宛转处为曲所遮，不能一望尽收。又里许，为<span class="underline">珠帘</span>水，水倾下处甚平阔，其势散缓，<i>滔滔汩汩</i><sub>[gǔ gǔ：滔滔:形容流水不断;汩汩:水流动的声音或样子]
</sub>。余赤足跳草莽中，揉木缘崖，<span class="underline">莲舟</span>不能从。暝色四下，始返。停足<span class="underline">仙筏桥</span>，观石梁卧虹，飞瀑喷雪，几不欲卧。</p>
<p><b>初四日</b>　天山一碧如黛。不暇晨餐，即循<span class="underline">仙筏</span>上<span class="underline">昙花亭</span>，<span class="underline">石梁</span>即在亭外。梁阔尺余，长三丈，架两山坳间。两飞瀑从亭左来，至桥乃合流下坠，雷轰河隤<sub>[tuí：倒下；崩溃。此处指河水奔流迅猛]</sub>，百丈不止。余从梁上行，下瞰深潭，毛骨俱悚。梁尽，即为大石所隔，不能达前山，乃还。过<span class="underline">昙花</span>，入<span class="underline">上方广寺</span>。循寺前溪，复至隔山大石上，坐观<span class="underline">石梁</span>。为下寺僧促饭，乃去。饭后，十五里，抵<span class="underline">万年寺</span>，登<span class="underline">藏经阁</span>。阁两重，有南北经两藏。寺前后多古杉，悉三人围，鹤巢于上，传声嘹呖，亦山中一清响也。是日，余欲向<span class="underline">桐柏宫</span>，觅<span class="underline">琼台</span>、<span class="underline">双阙</span>，路多迷津，遂谋向<span class="underline">国清</span>。<span class="underline">国清</span>去<span class="underline">万年</span>四十里，中过<span class="underline">龙王堂</span>。每下一岭，余谓已在平地，及下数重，势犹未止，始悟<span class="underline">华顶</span>之高，去天非远！日暮，入<span class="underline">国清</span>，与<span class="underline">云峰</span>相见，如遇故知，与商探奇次第。<span class="underline">云峰</span>言：“名胜无如两岩，虽远，可以骑行。先两岩而后步至<span class="underline">桃源</span>，抵<span class="underline">桐柏</span>，则<span class="underline">翠壁</span>、<span class="underline">赤城</span>，可一览收矣。”</p>
<p><b>初五日</b>　有雨色，不顾，取<span class="underline">寒</span>、<span class="underline">明</span>两岩道，由寺向西门觅骑。骑至，雨亦至。五十里至<span class="underline">步头</span>，雨止，骑去。二里，入山，峰萦水映，木秀石奇，意甚乐之。一溪从<span class="underline">东阳</span>来，势甚急，大若<span class="underline">曹娥</span>。四顾无筏，负奴背而涉。深过于膝，移渡一涧，几一时。三里，至<span class="underline">明岩</span>。<span class="underline">明岩</span>为<span class="underline">寒山</span>、<span class="underline">拾得</span>隐身地，两山回曲，<span class="kindle-cn-bold">志</span>所谓<span class="underline">八寸关</span>也。入关，则四围峭壁如城。最后，洞深数丈，广容数百人。洞外，左有两岩，皆在半壁；右有石笋突耸，上齐石壁，相去一线，青松紫蕊，蓊苁<sub>[wěng cōng：草木茂盛]</sub>于上，恰与左岩相对，可称奇绝。出<span class="underline">八寸关</span>，复上一岩，亦左向。来时仰望如一隙，及登其上，明敞容数百人。岩中一井，曰<span class="underline">仙人井</span>，浅而不可竭。岩外一特石，高数丈，上岐立如两人，僧指为<span class="underline">寒山</span>、<span class="underline">拾得</span>云。入寺。饭后云阴溃散，新月在天，人在回崖顶上，对之清光溢壁。</p>
<p><b>初六日</b>　凌晨出寺，六七里至<span class="underline">寒岩</span>。石壁直上如劈，仰视空中，洞穴甚多。岩半有一洞，阔八十步，深百余步，平展明朗。循岩右行，从石隘仰登。岩坳有两石对耸，下分上连，为<span class="underline">鹊桥</span>，亦可与<span class="underline">方广</span><span class="underline">石梁</span>争奇，但少飞瀑直下耳。还饭僧舍，觅筏渡一溪。循溪行山下，一带峭壁巉<sub>[chán：山势高险的样子]</sub>崖，草木盘垂其上，内多海棠、紫荆，映荫溪色，香风来处，玉兰芳草，处处不绝。已至一山嘴，石壁直竖涧底，涧深流驶，旁无余地。壁上凿孔以行，孔中仅容半趾，逼身而过，神魄为动。自<span class="underline">寒岩</span>十五里至<span class="underline">步头</span>，从小路向<span class="underline">桃源</span>。<span class="underline">桃源</span>在<span class="underline">护国寺</span>旁，寺已废，土人茫无知者。随<span class="underline">云峰</span>莽行曲路中，日已堕，竟无宿处，乃复问至<span class="underline">坪头潭</span>。潭去<span class="underline">步头</span>仅二十里，今从小路，反迂回三十余里宿，信<span class="underline">桃源</span>误人也！</p>
<p><b>初七日</b>　自<span class="underline">坪头潭</span>行曲路中三十余里，渡溪入山。又四五里，山口渐夹，有馆曰<span class="underline">桃花坞</span>。循深潭而行，潭水澄碧，飞泉自上来注，为<span class="underline">鸣玉涧</span>。涧随山转，人随涧行。两旁山皆石骨，攒<sub>[cuán：凑集；聚拢]</sub>峦夹翠，涉目成赏，大抵胜在<span class="underline">寒</span>、<span class="underline">明</span>两岩间。涧穷路绝，一瀑从山坳泻下，势甚纵横。出饭馆中，循坞东南行，越两岭，寻所谓“琼台”、“双阙”，竟无知者。去数里，访知在山顶。与<span class="underline">云峰</span>循路攀援，始达其巅。下视峭削环转，一如<span class="underline">桃源</span>，而翠壁万丈过之。峰头中断，即为<span class="underline">双阙</span>；<span class="underline">双阙</span>所夹而环者，即为<span class="underline">琼台</span>。台三面绝壁，后转即连<span class="underline">双阙</span>。余在对阙，日暮不及复登，然胜已一日尽矣。遂下山，从<span class="underline">赤城</span>后还<span class="underline">国清</span>，凡三十里。</p>
<p><b>初八日</b>　离<span class="underline">国清</span>，从山后五里登<span class="underline">赤城</span>。<span class="underline">赤城</span>山顶圆壁特起，望之如城，而石色微赤。岩穴为僧舍凌杂，尽掩天趣。所谓<span class="underline">玉京洞</span>、<span class="underline">金钱池</span>、<span class="underline">洗肠井</span>，俱无甚奇。</p>

<div style="margin-top:5em"></div>

<h1 class="kindle-cn-heading-1" id="sigil_toc_id_1">游雁宕山日记<span class="kindle-cn-kai1">浙江温州府</span></h1>
<p>自初九日别<span class="underline">台山</span>，初十日抵<span class="underline">黄岩</span>。日已西，出南门，步行三十里，宿于<span class="underline">八岙</span>。</p>
<p><b>十一日</b>　二十里，登<span class="underline">盘山岭</span>。望<span class="underline">雁山</span>诸峰，芙蓉插天，片片扑人眉宇。又二十里，饭<span class="underline">大荆驿</span>。南涉一溪，见西峰上缀圆石，奴辈指为<span class="underline">两头陀</span>，余疑即<span class="underline">老僧岩</span>，但不甚肖。五里，过<span class="underline">章家楼</span>，始见<span class="underline">老僧</span>真面目：袈衣秃顶，宛然兀立，高可百尺。侧又一小童伛偻<sub>[yǔ lǚ：腰背弯曲]
</sub>于后，向为<span class="underline">老僧</span>所掩耳。自<span class="underline">章楼</span>二里，山半得<span class="underline">石梁洞</span>。洞门东向，门口一梁，自顶斜插于地，如飞虹下垂。由梁侧隙中层级而上，高敞空豁。坐顷之，下山。由右麓逾<span class="underline">谢公岭</span>，渡一涧，循涧西行，即<span class="underline">灵峰</span>道也。一转山腋，两壁峭立亘天，危峰乱叠，如削如攒，如骈笋，如挺芝，如笔之卓，如幞<sub>[fú：古代汉族男子用的一种头巾。也称幞头]</sub>之欹。洞有口如卷幕者，潭有碧如澄靛者。<span class="underline">双鸾</span>、<span class="underline">五老</span>，接翼联肩。如此里许，抵<span class="underline">灵峰寺</span>。循寺侧登<span class="underline">灵峰洞</span>。峰中空，特立寺后，侧有隙可入。由隙历磴数十级，直至窝顶，则窅然<sub>[yǎo：指幽深的样子]
</sub>平台圆敞，中有罗汉诸像。坐玩至暝色，返寺。</p>
<p><b>十二日</b>　饭后，从<span class="underline">灵峰</span>右趾觅<span class="underline">碧霄洞</span>。返旧路，抵<span class="underline">谢公岭</span>下。南过<span class="underline">响岩</span>，五里，至<span class="underline">净名寺</span>路口。入觅<span class="underline">水帘谷</span>，乃两崖相夹，水从崖顶飘下也。出谷五里，至<span class="underline">灵岩寺</span>。绝壁四合，摩天劈地，曲折而入，如另辟一寰<sub>[huán：指广大的地域]</sub>界。寺居其中，南向，背为<span class="underline">屏霞嶂</span>。嶂<sub>[zhàng：直立像屏障的山峰]</sub>顶齐而色紫，高数百丈，阔亦称之。嶂之最南，左为<span class="underline">展旗峰</span>，右为<span class="underline">天柱峰</span>。嶂之右胁介于<span class="underline">天柱</span>者，先为<span class="underline">龙鼻水</span>。<span class="underline">龙鼻</span>之穴从石罅直上，似<span class="underline">灵峰洞</span>而小。穴内石色俱黄紫，独罅[xià：裂缝]口石纹一缕，青绀润泽，颇有鳞爪之状。自顶贯入洞底，垂下一端如鼻，鼻端孔可容指，水自内滴下注石盆。此嶂右第一奇也。西南为<span class="underline">独秀峰</span>，小于<span class="underline">天柱</span>，而高锐不相下。<span class="underline">独秀</span>之下为<span class="underline">卓笔峰</span>，高半<span class="underline">独秀</span>，锐亦如之两峰。南坳轰然下泻者，<span class="underline">小龙湫</span>也。隔<span class="underline">龙湫</span>与<span class="underline">独秀</span>相对者，<span class="underline">玉女峰</span>也。顶有春花，宛然插髻。自此过<span class="underline">双鸾</span>，即极于<span class="underline">天柱</span>。<span class="underline">双鸾</span>止两峰并起，峰际有“僧拜石”，袈裟伛偻，肖矣。由嶂之左胁，介于<span class="underline">展旗</span>者，先为<span class="underline">安禅谷</span>，谷即<span class="underline">屏霞</span>之下岩。东南为<span class="underline">石屏风</span>，形如<span class="underline">屏霞</span>，高阔各得其半，正插<span class="underline">屏霞</span>尽处。<span class="underline">屏风</span>顶有“蟾蜍石”，与嶂侧“玉龟”相向。<span class="underline">屏风</span>南去，<span class="underline">展旗</span>侧褶中，有径直上，磴级尽处，石阈限之。俯阈而窥，下临无地，上嵌崆峒。外有二圆穴，侧有一长穴，光自穴中射入，别有一境，是为<span class="underline">天聪洞</span>，则嶂左第一奇也。锐峰叠嶂，左右环向，奇巧百出，真天下奇观！而<span class="underline">小龙湫</span>下流，经<span class="underline">天柱</span>、<span class="underline">展旗</span>，桥跨其上，山门临之。桥外<span class="underline">含珠岩</span>在<span class="underline">天柱</span>之麓，<span class="underline">顶珠峰</span>在<span class="underline">展旗</span>之上。此又<span class="underline">灵岩</span>之外观也。</p>
<p><b>十三日</b>　出山门，循麓而右，一路崖壁参差，流霞映彩。高而展者，为<span class="underline">板嶂岩</span>。岩下危立而尖夹者，为<span class="underline">小剪刀峰</span>。更前，重岩之上，一峰亭亭插天，为<span class="underline">观音岩</span>。岩侧则<span class="underline">马鞍岭</span>横亘于前。鸟道盘折，逾坳右转，溪流汤汤，涧底石平如砥。沿涧深入，约去<span class="underline">灵岩</span>十余里，过<span class="underline">常云峰</span>，则<span class="underline">大剪刀峰</span>介立涧旁。<span class="underline">剪刀</span>之北，重岩陡起，是名<span class="underline">连云峰</span>。从此环绕回合，岩穷矣。<span class="underline">龙湫</span>之瀑，轰然下捣潭中，岩势开张峭削，水无所着，腾空飘荡，顿令心目眩怖。潭上有堂，相传为<span class="underline">诺讵那</span>观泉之所。堂后层级直上，有亭翼然。面瀑踞坐久之，下饭庵中，雨廉纤不止，然余已神飞<span class="underline">雁湖山</span>顶。遂冒雨至<span class="underline">常云峰</span>，由峰半<span class="underline">道松洞</span>外，攀绝磴三里，趋<span class="underline">白云庵</span>。人空庵圮，一道人在草莽中，见客至，望望去。再入一里，有<span class="underline">云静庵</span>，乃投宿焉。道人<span class="underline">清隐</span>，卧床数十年，尚能与客谈笑。余见四山云雨凄凄，不能不为明晨忧也。</p>
<p><b>十四日</b>　天忽晴朗，乃强<span class="underline">清隐</span>徒为导。<span class="underline">清隐</span>谓湖中草满，已成芜田，徒复有他行，但可送至峰顶。余意至顶，湖可坐得，于是人捉一杖，跻攀深草中，一步一喘，数里，始历高巅。四望白云，迷漫一色，平铺峰下。诸峰朵朵，仅露一顶，日光映之，如冰壶瑶界，不辨海陆。然海中<span class="underline">玉环</span>一抹，若可俯而拾也。北瞰山坳壁立，内石笋森森，参差不一。三面翠崖环绕，更胜<span class="underline">灵岩</span>。但谷幽境绝，惟闻水声潺潺，莫辨何地。望四面峰峦累累，下伏如丘垤<sub>[dié：小土堆]</sub>，惟东峰昂然独上，最东之<span class="underline">常云</span>，犹堪比肩。</p>
<p>导者告退，指湖在西腋一峰，尚须越三尖。余从之，及越一尖，路已绝；再越一尖，而所登顶已在天半。自念<span class="kindle-cn-bold">志</span>云：“宕在山顶，<span class="underline">龙湫</span>之水，即自宕来。”今山势渐下，而<span class="underline">上湫</span>之涧，却自东高峰发脉，去此已隔二谷。遂返辙而东，望东峰之高者趋之，<span class="underline">莲舟</span>疲不能从。由旧路下，余与二奴东越二岭，人迹绝矣。已而山愈高，脊愈狭，两边夹立，如行刀背。又石片棱棱怒起，每过一脊，即一峭峰，皆从刀剑隙中攀援而上。如是者三，但见境不容足，安能容湖？既而高峰尽处，一石如劈，向惧石锋撩人，至是且无锋置足矣！踌躇崖上，不敢复向故道。俯瞰南面石壁下有一级，遂脱奴足布四条，悬崖垂空，先下一奴，余次从之，意可得攀援之路。及下，仅容足，无余地。望岩下斗深百丈，欲谋复上，而上岩亦嵌空三丈余，不能飞陟<sub>[zhì：登高；上升]</sub>。持布上试，布为突石所勒，忽中断。复续悬之，竭力腾挽，得复登上岩。出险，还<span class="underline">云静庵</span>，日已渐西。主仆衣履俱敝，寻湖之兴衰矣。遂别而下，复至<span class="underline">龙湫</span>，则积雨之后，怒涛倾注，变幻极势，轰雷喷雪，大倍于昨。坐至暝始出，南行四里，宿<span class="underline">能仁寺</span>。</p>
<p><b>十五日</b>　寺后觅方竹数握，细如枝；林中新条，大可径寸，柔不中杖，老柯斩伐殆尽矣！遂从岐度<span class="underline">四十九盘</span>，一路遵海而南，逾<span class="underline">窑岙岭</span>，往<span class="underline">乐清</span>。</p>
<div></div>
</div></body></html>